బండారి రాజిరెడ్డి

బండారి రాజిరెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2009లో ఉప్పల్ నియోజకవర్గం నుండి ఎమ్మెల్యేగా ఎన్నికయ్యాడు.

జననం, విద్యాభాస్యం 
బండారి రాజిరెడ్డి 1945లో హైదరాబాద్, నాచారంలో జన్మించాడు. ఆయన మల్లాపూర్ లోని జిల్లా పరిషత్ పాఠశాలలో తోమిదోతరగతి వరకు చదివాడు.
రాజకీయ జీవితం
బండారి రాజిరెడ్డి కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన ఉమ్మడి రంగారెడ్డి జిల్లా లో కాంగ్రెస్ పార్టీ లో వివిధ హోదాల్లో పని చేశాడు. బండారి రాజిరెడ్డి కాప్రా మున్సిపాలిటీ ఛైర్మన్‌గా పని చేశాడు. ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో ఉప్పల్ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి ముత్తిరెడ్డి యాదగిరి రెడ్డి పై 28,183	ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.ఆయన 2012లో తిరుమల తిరుపతి దేవస్థానం పాలక మండలి సభ్యుడిగా పని చేశాడు. 

ఆయన 2014లో జరిగిన తెలంగాణ అసెంబ్లీ ఎన్నికల్లో పోటీ చేయకుండా తన సోదరుడు బండారి లక్ష్మారెడ్డిని పోటీలో నిలిపాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:1945 జననాలు
వర్గం:ఆంధ్రప్రదేశ్ శాసన సభ్యులు (2009)